न तीन क्षेत्रों में व्यावहारिक अनुभव और अभ्यास के मार्ग हैं, तो तुम मामले सिद्धांतों के साथ सँभालोगे। चाहे तुम पर कुछ भी आ पड़े या तुम जिस भी समस्या से जूझ रहे होओ, तुम्हें हमेशा खोजना चाहिए कि अभ्यास के क्या सिद्धांत हैं, सत्य के प्रत्येक सिद्धांत के भीतर कौन-से विवरण शामिल हैं और सिद्धांतों का उल्लंघन किए बिना अभ्यास कैसे करें। जब तुम इन मुद्दों पर स्पष्टता प्राप्त कर लोगे, तो तुम स्वाभाविक रूप से जान जाओगे कि सत्य का अभ्यास कैसे करना है।
जब सब-कुछ ठीक होता है, तो कुछ लोग कोई स्पष्ट भ्रष्ट स्वभाव दिखाते प्रतीत नहीं होते, और इस वजह से, वे सोचते हैं कि वे अच्छे हैं, कि वे बदल गए हैं, और उनमें सत्य की वास्तविकता है। लेकिन जब प्रलोभन या सत्य के सिद्धांतों से जुड़े महत्वपूर्ण मामले उन पर पड़ते हैं, तो उनका भ्रष्ट स्वभाव अपने आप प्रकट हो जाता है। वे कठिनाइयों से घिरकर, अभ्यास करने का उचित तरीका न जानते हुए, नकारात्मकता और भ्रम में पड़ जाते हैं। उदाहरण के लिए, ईमानदार व्यक्ति होना और सच बोलना सत्य का अभ्यास करना है। सच बोलने की कोशिश करने पर तुम किन कठिनाइयों का सामना करते हो? तुम किन बाधाओं का सामना करते हो? कौन-सी चीजें तुम्हें विवश करती हैं और सच बोलने से रोकती हैं? अभिमान, हैसियत, घमंड, साथ ही तुम्हारी भावनाएँ और व्यक्तिगत प्राथमिकताएँ - ये सभी चीजें किसी भी क्षण उत्पन्न हो सकती हैं, और ये लोगों को पीछे खींचती हैं और उन्हें सत्य का अभ्यास करने से रोकती हैं। ये चीजें भ्रष्ट स्वभाव हैं। चाहे तुम किसी भी स्थिति में हो, भ्रष्ट स्वभाव तुम्हारी अवस्था असामान्य बना सकते हैं, तमाम तरह की नकारात्मक चीजें उत्पन्न कर सकते हैं, तुम्हें हर तरह से बाधित और नियंत्रित कर सकते हैं, तुम्हें रोक सकते हैं और तुम्हारे लिए सत्य का अभ्यास करना और परमेश्वर की सेवा करना कठिन बना सकते हैं। यह सब तुम्हें बेहद थका हुआ महसूस कराएगा। ऊपर से, लोग स्वतंत्र प्रतीत होते हैं, लेकिन वास्तव में वे अपने भ्रष्ट, शैतानी स्वभावों से कसकर बँधे हैं। उनके पास चुनाव की कोई स्वतंत्रता नहीं है, उनके लिए एक कदम भी उठाना बेहद मुश्किल है, और वे थका देने वाला जीवन जीते हैं। अक्सर, उन्हें सच बोलने या कोई व्यावहारिक कार्य करने के लिए बहुत प्रयास करना पड़ता है। वे अपने कर्तव्य अच्छी तरह से नहीं निभा सकते या परमेश्वर के प्रति निष्ठावान नहीं हो सकते, भले ही वे ऐसा करना चाहते हों, और अगर वे सत्य का अभ्यास करना चाहें या परमेश्वर के लिए गवाही देना चाहें, तो यह और भी कठिन होगा। कितना थकाऊ है! क्या वे अपने भ्रष्ट, शैतानी स्वभावों के पिंजरे में नहीं जी रहे? क्या वे शैतान के अंधकारमय प्रभाव में नहीं जी रहे? (जी रहे हैं।) तो फिर लोग इसे कैसे त्याग सकते हैं? क्या सत्य का अभ्यास करने और जीवन-प्रवेश प्राप्त करने के अलावा भी कोई और मार्ग है? बिल्कुल नहीं है। क्या परंपरागत संस्कृति का ज्ञान लोगों को बचा सकता है और उन्हें शैतान के प्रभाव से मुक्त कर सकता है? बाइबल के ज्ञान की समझ के बारे में क्या खयाल है? आध्यात्मिक सिद्धांतों को बोलने में सक्षम होने के बारे में क्या खयाल है? नहीं, इनमें से कोई भी चीज लोगों को नहीं बचा सकती और उन्हें शैतान के प्रभाव से मुक्त नहीं कर सकती। केवल परमेश्वर का कार्य और परमेश्वर द्वारा व्यक्त समस्त सत्य स्वीकारने से ही भ्रष्ट स्वभावों की समस्या का समाधान किया जा सकता है; केवल तभी लोग सत्य की समझ प्राप्त कर सकते हैं, सत्य प्राप्त कर सकते हैं और शैतान के प्रभाव से मुक्त हो सकते हैं। अगर व्यक्ति अच्छा इंसान बनने का प्रयास करता है और कुछ भी बुरा नहीं करता, लेकिन वह अपना स्वभाव नहीं बदलता, तो क्या वह शैतान के प्रभाव से मुक्त हो सकता है? क्या व्यक्ति ताओ ते चिंग, बौद्ध धर्मग्रंथों या परंपरागत संस्कृति का अध्ययन करके सत्य प्राप्त कर सकता है? क्या वह परमेश्वर को जान सकता है? अगर वह परंपरागत संस्कृति से चिपका रहता है और सत्य का अनुसरण नहीं करता, तो क्या उसका भ्रष्ट स्वभाव शुद्ध किया जा सकता है? क्या वह परमेश्वर का उद्धार प्राप्त कर सकता है? जो लोग ऐसा करते हैं, वे खुद को धोखा दे रहे हैं, और वे अपनी किसी भी समस्या का समाधान नहीं कर सकते। ऐसे बहुत-से लोग हैं, जो कई वर्षों से परमेश्वर में विश्वास कर रहे हैं, लेकिन उनका विश्वास अभी भी भ्रमित है। उनकी सत्य का अनुसरण करने में कोई दिलचस्पी नहीं है; वे केवल अपना कर्तव्य निभाने से ही संतुष्ट हैं। वे सोचते हैं कि अगर वे कोई बुराई नहीं करते, या कम बुराई करते हैं, और अगर वे ज्यादा अच्छे और परोपकारी कार्य करते हैं, अगर वे दूसरों की प्रेमपूर्ण मदद करने का ज्यादा प्रयास करते हैं, अगर वे कलीसिया को कभी नहीं छोड़ते या परमेश्वर को धोखा नहीं देते